Dié uitspraak word deur verskeie studies ondersteun. In die sesde maand van swangerskap begin ŉ baba al ’n sensitiwiteit vir sy ma se stem en die ritme van sy moedertaal ontwikkel.
Ouers, ouer boeties en sussies, grootouers en oppassers kan reg van die begin af help om vir die nuwe aankomeling ’n behoorlike fondament vir taal-aanleer te vestig deur met hom te praat.
Mense het ’n passiewe taalkennis aan die een kant en ’n aktiewe taalkennis aan die ander kant. Wanneer ons luister of lees, maak ons gebruik van ons passiewe woordeskat; wanneer ons praat, gebruik ons ons aktiewe woordeskat.
So ja, dis nie malligheid om met jou baba te praat nie – hy praat aanvanklik nie terug nie, maar hy leer uit elke woord wat jy vir hom sê.
Daarna kom die eenwoord-sinnetjie. Tussen 10 en 13 maande sal jou baba begin om eenwoord-sinne te sê; dit sal gewoonlik binne konteks geskied en aangevul word deur nie-verbale gebeure. ’n Voorbeeld is wanneer jou baba in sy bedjie oorleun, “bottie” sê en na sy bottel reik. Die volwassene sal dit interpreteer as “Gee my bottel aan sodat ek dit weer oor die rand van my bedjie kan gooi”. Of die baba sê “pappa” wanneer sy pa deur die voordeur stap, of wanneer hy wil sê, “Pappa, kom na my toe.”
Die kind bereik teen 18 maande die vlak van tweewoord-sinne. In hierdie stadium bevat die sinnetjie ’n selfstandige naamwoord of ’n werkwoord, en ’n bywoord. Dit stel die kind daartoe in staat om ’n sinnetjie te formuleer wat beskrywend, negatief, opdraggewend of vraagstellend kan wees. Voorbeelde sluit in:
Ons moet ook in gedagte hou dat as so ’n tweewoord-sinnetjie ondersteun word deur die situasie sowel as deur nie-verbale kommunikasie, dit nogal ’n heel ingewikkelde boodskap is wat die kleinding oordra.
Kinderboeke word gewoonlik vir ’n bepaalde ouderdomsgroep aanbeveel, maar dis nie nodig dat ŉ mens wag tot jou kind drie of vier is voordat jy vir hom begin lees nie. Jy kan reeds op twee of drie maande begin voorlees, maar die groot geheim is om dieselfde storie oor en oor te lees. Kinders is mal daaroor, veral as hulle die storie begin ken en jou kan reghelp wanneer jy “verkeerd” lees! Kinders vir wie daar van kleins af gelees word, ontwikkel vroeg reeds ’n meer uitgebreide woordeskat en ’n goeie kennis van sinskonstruksie.
Volgens dr. Cathy Hamer is in navorsing gevind dat ouers wat met hulle kinders praat, vir hulle lees, mooi na hulle luister en op hulle gebabbel, gebare en woorde reageer, vir hulle ’n voorsprong gee. Hoe meer gesprekke daar van babatyd af tussen ouers en kinders is, hoe beter is die kind se ontwikkeling op taalgebied.
Is jy bekommerd oor jou kind se skoolprestasie? Stuur jou vrae na [email protected] Probeer om soveel moontlik besonderhede te verskaf, sowel as jou kind se ouderdom en graad. Gebruik jou eie naam of ŉ skuilnaam as jy verkies om jou identiteit geheim te hou.
Dankie vir die uitstekende raad. Ouers, oumas, oupas, ooms en tannies, lees dit vir jou kind se onthalwe, en deel dit met alle ouers wie jy ken want dis hoe jy n groot verskil in die wereld kan maak.
Ek wil graag opregte waardering uitspreek teenoor MAROELA MEDIA vir die wonderlike opvoedkundige artikels wat jul plaas. Mag ek groot asb vra vir nog artikels oor peuters en klein kindertjies se gedrag en dissipline? Ek is nog baie ouskool en glo soos wat Die Bybel aan ons voorskryf dat ‘n pak op sy tyd is soos brood en konfyt. My kinders het goed deurgeloop en 2 wonderlike volwassenes wat hul plek vierkant volstaan in die samelewing. Ek het nou ‘n kleinseun van 3 jaar – ‘n geweldige sterk bulletjie van ‘n kind….met groot hande – en of dit nou nie genoeg seen was nie het hy op die koop toe ‘n baie sterk wil….en ons loop deur en staan somtyds verstom. Hy kan somtyds bietjie destruktief wees wat my effens bekommer en in al my onkunde wil ek graag hoor wat jul ingeligte opvoeders sal aanbeveel ons moet probeer….want pakgee skrik hom nie af nie! ‘n Mens kry vir bykans alles in die lewe opleiding – maar om ‘n goeie ouer en ouma (in my geval) te wees is daar nie opleiding nie. Ek het al op die internet gaan soek na antwoorde – maar baie van die artikels is deur oorsese skrywers gedoen en hul waardesisteme is nie noodwendig in lyn met wat ons in SA glo of doen nie. Sal ‘n reaksie vanaf jul geweldig baie waardeer. Ek wil as ouma graag my bedrae maak tot hierdie sterkman se opvoeding.
Ek voel dat hierdie artikels nie die nodige aandag kry wat dit moet nie. Ek wens dit kan selfs nog meer wyd versprei word.
Sommige van ons word oud voor ons ons kleinkinders kan sien. Die vreugde is onbeskryfbaar wanneer ons eindelik ’n kleinkind in ons arms kan neem en weet dis ons nageslag, ons hoop vir die toekoms.
Simeon het met hierdie hoop uitgesien na die koms van ’n baie spesiale Kindjie. Hy was getrou aan die Wet en het dae omgebid. God het sy gebede verhoor en hom deur die Gees na die tempel gelei, juis toe Jesus se ouers die reinigingsoffer moes bring. Aan sy woorde kan ons aflei dat sy oë nie meer so goed was nie en hy diep dankbaar was dat hy nog kon sien. Hy het die Jesuskind by Maria geneem, lank na Hom gestaar en God geprys omdat sy ou oë die Verlossing gesien het. Die Lig, dis wat Jesus vir hom was, Lig wat nie net sy hele lewe binnegedring het nie, maar wat hy geweet het vir die ganse wêreld bedoel was. Die seënwense wat hy oor die Kindjie uitgespreek het, het diep uit sy hart gekom.
Jesus sou baie mense tot insig en eerlikheid dwing. Maar Simeon kon nie anders as om te sê dat Maria sou seerkry nie. Sy sou Josef oorleef en haar Eersteling aan die kruishout sien sterf. Die ou man het die Kindjie met trane in sy oë vir Maria teruggegee. Juis toe het die bejaarde Anna, ’n weduwee en pro­fetes wat God gedien het, nadergekom en God ook vir die Kindjie gedank. Simeon en Anna het nie net ’n oulike babatjie gesien nie, maar die Verlosser van die mensdom. Vir hulle was dit die hoogtepunt van hul lang lewe.
Hy het vir hulle die sleutel gegee en hulle het twee haelgewere, ŉ 9 mm-pistool en ŉ .22-geweer gesteel.
Hy kon ongeveer ŉ halfuur later daarin slaag om sy hande los te wikkel en na die bure te gaan vir hulp waarna die polisie in kennis gestel is.
Kunneke het beserings aan sy skouers en nek opgedoen asook waar die elektriese kabels om sy polse en enkels vasgebind was. “Ek is nog baie geskok en getraumatiseer.”
Ek hoop hulle gooi die bakkie om, word vasgepen in die bakkkie en die bakkie slaan aan die brand Dit sal nou ‘n lekker nuusberig wees
Ek is dankbaar dat mnr Kunneke leef, so jammer vir die trauma wat nou saam met hom sal wees vir baie lank. Ek herhaal maar weer wat almal elke keer sê…jou vuurwapen hoort nie in hierdie tye in die kluis nie maar naby jou hand en sluit jou binnedeure ook dat hulle eers moet raas voordat hulle jou kan bereik en jy kan wakker word en jouself kan verdedig. As die mense net kan besef elkeen is ‘n teiken, of jy ryk of arm is maak nie saam nie. Wees wakker!